1995–96. – 1065 ár frá stofnun Alþingis.

120. löggjafarþing. – 161. mál.

520. Svar

fjármálaráðherra við fyrirspurn Péturs H. Blöndals um greiðslubyrði af lánum ríkissjóðs.

Fyrirspurnin hljóðar svo:

Hver verður árleg verg greiðslubyrði af öllum lánum ríkissjóðs á næstu árum og hvað er hún hátt hlutfall af tekjuskatti einstaklinga samkvæmt fjárlagafrumvarpi 1996?

Eftirfarandi tafla sýnir verga greiðslubyrði af lánum ríkissjóðs í millj. kr. yfir tíu ára tímabil:

Íslensk lán	Ríkisbréf,

Erlend	önnur en	ríkisvíxlar,	Spari-

Ár	lán	markaðsbr.	veltilán	skírteini	Samtals

1996	16.286	2.085	5.958	10.300	34.629

1997	16.264	1.566	8.065	25.895

1998	14.183	1.014	1.518	8.798	25.513

1999	22.291	730	14.855	37.876

2000	10.063	356	767	35.722	46.908

2001	4.004	109	1.302	5.415

2002	18.036	109	2.856	21.001

2003	12.967	108	8.079	21.154

2004	15.201	108	3.277	18.586

2005	13.998	107	878	14.983

Samtals	143.293	6.292	8.243	94.132	251.960

Forsendur þeirra upplýsinga sem fram koma í töflunni eru sem hér segir:

Verðlag og gengi er miðað við nóvember 1995.

Breytilegir vextir eru miðaðir við nóvember 1995.

Gert er ráð fyrir að flokkar spariskírteina með vexti yfir 5,5% séu greiddir á lokagjalddaga en flokkar með vöxtum þar undir séu greiddir á fyrsta gjalddaga. Þetta gildir fyrir svokallaða A-flokka spariskírteina, en þeir eru með annan binditíma en lokagjalddaga.

Gert er ráð fyrir í þessu yfirliti að þeir flokkar, sem heimilt er fyrir ríkissjóð að innkalla, komi til greiðslu á lokagjalddaga þar sem þeir eru allir með hærri vexti en áður er getið. Þessir flokkar koma fram í greiðslubyrði á árinu 2000.

Vextir af ríkisvíxlum og erlendum veltilánum eru tilgreindir fyrir árið 1996 en ekki önnur ár, enda ekki gerð vaxtaáætlun nema fyrir eitt ár í einu.

Samkvæmt fjárlögum 1996 er nettótekjuskattur einstaklinga áætlaður 17,3 milljarðar kr. Áætluð greiðslubyrði, þ.e. vextir og afborganir, eru 34,6 milljarðar kr. Hlutfall greiðslubyrði af tekjuskatti er 200% eða 100% hærra en árlegar tekjur ríkissjóðs af tekjuskatti einstaklinga.